Sykliske brekninger

Sykliske brekninger (CVS, av eng. cyclic vomiting syndrome) er en kronisk funksjonell sykdom som gir anfall av brekninger og/eller oppkast i serie. Pasientene opplever gjerne gjentatte anfall med jevne mellomrom, som kan vare i timer eller dager i strekk. Lidelsen rammer både voksne og barn, og ting tyder på at den kan være beslektet med migrene. Lidelsen har en prevalens på  og omtrent  av pasientene debuterer i alderen . Årsaken til lidelsen er imidlertid ukjent.

Pasienter som lider av CVS opplever typisk perioder med hyppige brekninger. Periodene kan vare i timer (i snitt 40 timer) eller dager i strekk (unntaksvis også i uker og måneder). Mellom periodene har pasientene anfallsfrihet, men en typisk pasient opplever i snitt 12 slike perioder i året. Årsaken til lidelsen er ukjent, men man tror den kan ha en sammenheng med migrene. Barn som lider av CVS får nemlig ofte migrene når de blir voksne. Periodene ledsages også ofte av magesmerter, migrene eller hodepine og ømfintlighet overfor lys, lyd og/eller lukt. Pasientene kan oppleve  brekninger/oppkast per time.

Pasienter med denne lidelsen organiseres i den nordiske pasientorganisasjonen CVSA Nordic. Det er nylig også publisert en nye retningslinjer for behandling av lidelsen; The Guidelines on Management of Cyclic Vomiting Syndrome (CVS) in Adults.

Referanser

Eksterne lenker 
 The Guidelines on Management of Cyclic Vomiting Syndrome (CVS) in Adults (en samling av nye retningslinjer for behandling av CVS)
 CVSA Nordic, nordisk pasientorganisasjon for CVS
 Hva er CVS? , CVSA Nordic

Sykdommer i fordøyelsessystemet
Hodepine
Pediatri